EkBass/fiwiki-20250220-pages-articles huggingface dataset:
Viimeinen tango Pariisissa

Viimeinen tango Pariisissa on Bernardo Bertoluccin vuonna 1972 valmistunut suurta kohua aiheuttanut kulttielokuva, jota kriitikot ovat kutsuneet jopa karkeaksi pornoksi. Elokuva kertoo vanhenevan leskimiehen ja nuoren naisen suhteesta.Teemalauantai: Marlon Brando YLE Teema Vintti Marlon Brando kirjoittaa omaelämäkerrassaan Songs My Mother Taught Me (1994) improvisoineensa monissa kohtauksissa Bertoluccin kehotuksesta. Esimerkiksi kohta, jossa Paul kertoo lapsuudestaan kuvastaa Brandon omia kokemuksia hänen ollessaan nuori. Viimeistä tangoa Pariisissa pidetään klassikkona. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). Se oli kuitenkin vaikea elokuva päänäyttelijöilleen. Brando koki Bertoluccin manipuloineen häntä, eikä hän omien sanojensa mukaan enää koskaan asettanut itseään haavoittuvaiseksi rooleja varten. Maria Schneider puolestaan traumatisoitui elokuvan raiskauskohtauksesta, sydämistyi Bertolucciin ja myöhemmin katui osallisuuttaan projektissa. == Rooleissa == == Lähteet == Luokka:Vuoden 1972 ranskalaiset elokuvat Luokka:Italialaiset eroottiset elokuvat Luokka:Bernardo Bertoluccin ohjaamat elokuvat Luokka:Ranskalaiset eroottiset elokuvat Luokka:Vuoden 1972 italialaiset elokuvat
Luettelo Finnish Dance Chartin ykkösistä vuonna 2009

Luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2009. Viikko Artisti(t) Single Levy-yhtiö(t) 2 Guru Josh Project Infinity 2008 Bonnier Music 3 Katy Perry Hot N Cold EMI 4 Katy Perry Hot N Cold EMI 5 Guru Josh Project Infinity 2008 Bonnier Music 6 Lady Gaga Poker Face (rmx) Streamline/Interscope 7 Lady Gaga Poker Face (rmx) Streamline/Interscope 8 Guru Josh Project Infinity 2008 Bonnier Music 9 Lady Gaga Poker Face (rmx) Streamline/Interscope 10 Lady Gaga Poker Face (rmx) Streamline/Interscope 11 Lady Gaga Poker Face (rmx) Streamline/Interscope 12 Lady Gaga Poker Face (rmx) Streamline/Interscope 13 Alesha Dixon The Boy Does Nothing Warner Music 14 Lady Gaga Poker Face (rmx) Streamline/Interscope 15 Flo Rida feat. Kesha Right Round (rmx) Atlantic/Warner 16 Lady Gaga Poker Face (rmx) Streamline/Interscope 17 Lady Gaga Poker Face (rmx) Streamline/Interscope 18 Lady Gaga Poker Face (rmx) Streamline/Interscope 19 Lady Gaga Poker Face (rmx) Streamline/Interscope 20 Lady Gaga Poker Face (rmx) Streamline/Interscope 21 Lady Gaga Poker Face (rmx) Streamline/Interscope 22 Lady Gaga Poker Face (rmx) Streamline/Interscope 23 Lady Gaga Poker Face (rmx) Streamline/Interscope 24 Lady Gaga Poker Face (rmx) Streamline/Interscope 25 Lady Gaga LoveGame Universal Music 26 Lady Gaga LoveGame Universal Music 27 Flo Rida feat. Kesha Right Round (rmx) Atlantic/Warner 28 Flo Rida feat. Kesha Right Round (rmx) Atlantic/Warner 29 Flo Rida feat. Kesha Right Round (rmx) Atlantic/Warner 30 Flo Rida feat. Kesha Right Round (rmx) Atlantic/Warner 31 Flo Rida feat. Kesha Right Round (rmx) Atlantic/Warner 32 Flo Rida feat. Kesha Right Round (rmx) Atlantic/Warner 33 Flo Rida feat. Kesha Right Round (rmx) Atlantic/Warner 34 Flo Rida feat. Kesha Right Round (rmx) Atlantic/Warner 35 Pitbull I Know You Want Me (Calle Ocho) EMI 36 Pitbull I Know You Want Me (Calle Ocho) EMI 37 Pitbull I Know You Want Me (Calle Ocho) EMI 38 Pitbull I Know You Want Me (Calle Ocho) EMI 39 Pitbull I Know You Want Me (Calle Ocho) EMI 40 Pitbull I Know You Want Me (Calle Ocho) EMI 41 Pitbull I Know You Want Me (Calle Ocho) EMI 42 David Guetta feat. Akon Sexy Bitch EMI 43 Pitbull Hotel Room Service Sony Music 44 David Guetta feat. Akon Sexy Bitch EMI 45 David Guetta feat. Akon Sexy Bitch EMI 46 David Guetta feat. Akon Sexy Bitch EMI 47 David Guetta feat. Akon Sexy Bitch EMI 48 Shakira She Wolf (rmx) Sony Music 49 David Guetta feat. Akon Sexy Bitch EMI 50 David Guetta feat. Akon Sexy Bitch EMI 51 Lady Gaga Bad Romance (rmx) Universal Music 52 Lady Gaga Bad Romance (rmx) Universal Music 53 David Guetta feat. Akon Sexy Bitch EMI == Katso myös == 2009 Finnish Dance Chart 2009
Forrest J. Ackerman

Forrest James Ackerman (24. marraskuuta 1916 Los Angeles – 4. joulukuuta 2008 Los Angeles) oli Yhdysvaltain vanhimpia ja kuuluisimpia science fiction -harrastajia. Ackerman tunnettiin lempinimellä "Mr Science Fiction", ja hän tuli kuuluisaksi tieteis- ja kauhuelokuvien tekoon liittyvien muistoesineiden keräilijänä. Hänen kokoelmansa oli liki jatkuvasti harrastajille avoinna, ja hän itse esitteli sitä kernaasti. Hän myös toimitti itse Famous Monsters of Filmland -nimistä lehteä. Suurena B-luokan roskaelokuvien ystävänä Ackerman teki cameoroolin peräti 210 elokuvassa. Luokka:Keräilijät Luokka:Science fiction -fanikunta Luokka:Vuonna 1916 syntyneet Luokka:Vuonna 2008 kuolleet Luokka:Yhdysvaltalaiset henkilöt
Scharnhorst-luokka (taisteluristeilijä)

Scharnhorst-luokka oli Saksan laivaston hyvin panssaroituja uudella tekniikalla valmistettuja taisteluristeilijöitä, jotka palvelivat toisessa maailmansodassa. Admiral Graf Speen rakentamisen jälkeen päätettiin jatkaa panssarilaivojen rakentamista, mutta ottaen huomioon uusista Ranskan laivaston aluksista saadut kokemukset, kuten Dunkerque-luokan tehottomuus. Kolmas ja neljäs alus, jotka aluksi tunnettiin ainoastaan nimillä Panzerschiffe D ja Panzerschiffe E tulivat olemaan vanhentuneiden esidreadnoughtien Elsass ja Hessen korvaajia ottaen samalla huomioon Versaillesin rauhansopimuksen rajoitukset.Whitley s. 74 Joka tapauksessa vuosina 1932 ja 1933 suunnitelmat muotoutuivat. Suunnittelun pohjaksi otettiin amiraali Erich Raederin halu saada 15 000–18 000 tonnin alus, joka olisi aseistettu kolmella kolmiputkisella 11 tuuman tykkitornilla, mitkä hän oli itse asiassa ehdottanut jo Deutschland-luokan vaatimuksiksi. Suunnittelun toisena lähtökohtana oli Ranskan laivaston alukset ja niiden arvojen ylittäminen. Tällöin uusien alusten tuli kestää 13 tuuman tykin osuma, jolloin suojavahvuus oli vähintään 320 millimetriä. Lisäksi alusten tuli kestää ilmapommitus. Reichsmarine tilasi 25. tammikuuta 1934 merivoimien telakalta Wilhelmshavenista panssarilaiva Hessenin korvaavan aluksen. Alukset laskettiin vesille 3. lokakuuta 1936 sekä 8. joulukuuta samana vuonna. Ensimmäinen oli tällä välin nimetty Scharnhorstiksi ja toinen Gneisenauksi. ==Lähteet== * * ===Viitteet===
Kalle Löytänä

Kaarle (Kalle) Löytänä (12. kesäkuuta 1887 Teisko – 4. marraskuuta 1952) oli suomalainen taidemaalari. Löytänän vanhemmat olivat maanviljelijä Kustaa Löytänä ja Vilhelmiina Lörpys. Hän kävi kansakoulun ja alkoi sitten harjoittaa taideopintoja aluksi Akseli Gallen-Kallelan ja Carl Bengtsin johdolla 1903. Löytänä kävi Suomen Taideyhdistyksen piirustuskoulun 1904–1906 ja hän opiskeli Kööpenhaminassa ja Pariisissa Académie Colarossissa 1907 sekä Tukholmassa 1909. Löytänän töitä oli ensimmäisen kerran esillä näyttelyssä Helsingissä 1908. Löytänä maalasi asetelmia, henkilökuvia ja hämäläisiä maisemia. Hän toimi piirustuksenopettajana eri oppikouluissa ja oli myös taidearvostelijana. Kalle Löytänä oli naimisissa laulajatar Sirkka Susanna Saurion kanssa. == Palkinnot == * II palkinto Kalevalan kuvituskilpailussa 1908 * I palkinto Tampereen kaupungin seinämaalauskilpailussa 1933 == Lähteet == * Wikiaineisto: Kuka kukin oli 1961 * Suomen kuvataiteilijat-verkkomatrikkeli == Aiheesta muualla == * Kalle Löytänän elämäkerta Kansallisbiografiassa * Poika hiihteli Teiskosta Tampereelle, Aamulehti, 04.11.1934, nro 298, s. 19, Kansalliskirjaston digitaaliset aineistot * Kalle Löytänän taiteilijatietä, Aamulehti, 07.03.1937, nro 64, s. 17, Kansalliskirjaston digitaaliset aineistot Luokka:Suomalaiset taidemaalarit Luokka:Vuonna 1887 syntyneet Luokka:Vuonna 1952 kuolleet
Samettikardinaali

Samettikardinaali (Cyanoloxia brissonii) on Etelä-Amerikassa elävä kardinaaleihin kuuluva varpuslintu. Toisinaan laji luetaan kuuluvaksi loistokardinaalien sukuun (Passerina) tai sukuun Cyanocompsa. == Koko ja ulkonäkö == Samettikardinaali on noin 15 cm pitkä vahvanokkainen lintu. Koiras on väritykseltään sininen. Pään ja olkapäiden sininen väri on hieman vaaleampi kuin muun ruumiin väritys. Koiras muistuttaa hyvin paljon hohtokardinaalikoirasta (Cyanocompsa cyanoides), mutta on tätä hieman pienikokoisempi. Naaras on selästään kaakaonruskea ja vatsastaan vaaleamman ruskea. Alalajit eroavat toisistaan muun muassa värien kirkkaudessa ja hyöhenpeitteen kyvyssä heijastaa ultraviolettisäteilyä. == Elinympäristö == Samettikardinaalia tavataan kolmella erillisellä alueella. Lounais- Kolumbiasta, Pohjois-Venezuelasta ja vyöhykkeeltä, joka ulottuu Itä- Brasiliasta Bolivian ja Paraguayn kautta keskiseen Argentiinaan. Lajia tavataan 300–1 600 metrin korkeudelta pensaikoista ja metsien reunoilta. Alalajeista C. b. sterea elää metsissä. == Lähteet == == Aiheesta muualla == *BirdForumin artikkeli samettikardinaalista Luokka:Kardinaalit (linnut)
Planeetta (kappale)

Planeetta on suomalaismuusikko Remun single ja kappale, jolla hän osallistui vuoden 2009 Eurovision laulukilpailun Suomen karsintaan, ja pääsi sillä finaaliin asti. Single julkaistiin 14. tammikuuta 2009. Single myi nopeasti platinalevyyn oikeuttavan määrän eli 10 000 kappaletta. Se oli esimakua kesäksi 2009 julkaistavaksi tarkoitetulta Remu Goes Rock'n Tango -albumilta, jonka piti sisältää vanhoja tangoklassikoita sekä uuttakin materaalia. "Planeetan" ovat sanoittaneet Remu, Ilkka Vainio ja Risto Asikainen. Aluksi Yleisradio meinasi hyllyttää kappaleen, koska se oli näkyvästi esillä Planeetta-nimisen yrityksen nettisivulla, eikä kilpailujen säännöissä sallita minkäänlaista mainostusta. Myöhemmin YLE ja Remun levy-yhtiö sopivat, että "Planeetta"-kappaletta ei käytetä Euroviisujen aikana samannimiseen yritykseen viittaavissa yhteyksissä. Remu sai siis osallistua kilpailuihin. == Lähteet == == Aiheesta muualla == * Single Edel Records Finlandin sivuilla * Eurovision Laulukilpailu - Remu Luokka:Suomalaiset popkappaleet Luokka:Vuoden 2009 kappaleet
Yrjö Alanen

Yrjö Alanen, ent. Näykki,Facta2001 1. osa palsta 262 (21. helmikuuta 1860 Kauhava – 20. toukokuuta 1944 Kurikka) oli suomalainen kirkkoherra, kirjailija ja historiantutkija. Alasen vanhemmat olivat talollinen Jaakko Alanäykki (Sippola) ja Valpuri Amalia Kustaantytär AlanäykkiEteläpohjalaisia elämäkertoja A-L, Vaasa 1963. Hän pääsi ylioppilaaksi 1883 ja hänet vihittiin papiksi 1886. Alanen toimi kappalaisena Kokemäellä 1893–1899 ja sitten kirkkoherrana Kortesjärvellä 1899–1903, Isojoella 1902–1912 sekä viimeksi Kurikassa 1912–1944. Alanen sai rovastin arvon 1909 ja hän oli lääninrovastina vuodesta 1917. Alanen oli perustamassa 1881 Suomen ensimmäistä nuorisoseuraa Kauhavalle. Hän oli myöhemmin Pohjanmaan nuorisoseuran 1. sihteerinä. Yrjö Alanen oli naimisissa vuodesta 1888 Helmi Maria Karstenin kanssa, jonka veli oli uskontotieteilijä ja filosofi, tutkimusmatkailija Rafael Karsten. Yrjö Alasen ja Helmi Maria Karstenin lapsia olivat lääkintöneuvos ja Kurikan kunnanlääkäri Aarne Alanen, teologian professori Yrjö J. E. Alanen, sairaanhoitaja ja kielten maisteri Aili Alanen, oikeustieteen professori ja evankelinen maallikkopuhuja Aatos Alanen, sairaanhoitaja Aune Alanen, pankkivirkailija ja juristi Sylvi Alanen sekä professori ja historioitsija Aulis J. Alanen. == Teoksia == * Kenellä on oikeus saarnata seurakunnissamme?, muutamia piirteitä esittänyt Y. A. Pori 1899 * Kansankirkon merkityksestä : hajanaisia piirteitä. WSOY 1908 * Kirkon ja valtion ero : kansantajuisia mietelmiä. Kustannus-o.y. Kansa, Tampere 1908 * Onko uskonto vain yksityisasia? : lyhyt tutkielma. WSOY 1909 * Pappismiehen muistelmia : pieniä tosikertomuksia elämästä. Gummerus 1909 * Piirteitä Isojoen seurakunnan oloista ja vaiheista, etupäässä kirkolliselta ja sivistyshistorialliselta alalta. Isojoen v. 1909 laulujuhlan toimikunta, Kristiina 1909 * Siirtolaisemme ja kotimaa : siirtolaisuuden vaikutuksesta kansamme oloihin ja luonteeseen. Kansanvalistusseura 1910 * Säästämisestä ynnä säästämis- ja lainaustavoista kansamme keskuudessa ennen ja nyt : muutamia piirteitä kunnallisten säästölaitosten merkityksestä kansamme taloudellisiin oloihin. WSOY 1911 * Voiko kristitty olla sosialisti? Gummerus 1914 * Pyhä kaste : P. Helander'in y.m. mukaan. Suomen luth. evank.-yhdistys, Helsinki 1925 * Vanhan papin muistelmia. Otava 1930 * Puukkojunkkarien aika : kappale Etelä- Pohjanmaan historiaa viime vuosisadan keskivaiheilta. Otava 1931 * Muistelmia Jyväskylän lyseosta 60 vuotta ajassa taaksepäin. Jyväskylä 1937 == Lähteet == * Suomen kirjailijat tietokanta * Wikiaineisto: Kuka kukin oli 1961 === Viitteet === == Aiheesta muualla == * Vapaasti ladattavia Yrjö Alasen e-kirjoja Projekti Lönnrotilta * "Häjyjen" historia. Minkätähden lääninrovasti kirjoittaa puukkojunkkareista?, Suomen Kuvalehti, 04.07.1931, nro 27, s. 14, Kansalliskirjaston digitaaliset aineistot Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Suomalaiset historioitsijat Luokka:Vuonna 1860 syntyneet Luokka:Vuonna 1944 kuolleet
Postitalonpoika

Postitalonpoika oli Ruotsin ja Suomen postilaitosta palveleva maanomistaja, jonka tehtävänä oli kuljettaa tai kuljetuttaa postia. Postitilat oli valittu valtateiden varsilta 20–30 kilometrin päästä toisistaan. Valantehnyt postitalonpoika piti tiettynä määräaikana hevosen ja täysi-ikäisen miehen, postirengin, lähtövalmiina postinkuljetusta varten. Jos edelliseltä postitilalta saapui postia, kuljetti mies hevosella sen seuraavalle postitilalle. Postitalonpojista säädettiin 1636 Ruotsin ensimmäisessä yleisessä postijärjestyksessä, joka koski myös Suomea. Korvaukseksi postin kuljettamisesta postitilalliset saivat veronhuojennuksia ja vapauksia yleisistä rasituksista, kuten sotaväenotosta. Vuosisadan loppupuolella useimmat postitilat ottivat osaa ruotujakolaitokseen ja postinkuljetus korvattiin rahapalkkiolla. Vuonna 1704 postitalonpojille säädettiin erityinen turva hyökkäyksiä vastaan. Postitalonpoikien kasvava tyytymättömyys ei horjuttanut järjestelmää, vaan se pysyi voimassa vuoden 1845 loppuun asti. Silloin mantereella kulkevaa postia alkoivat kuljettaa kestikievarikyydillä matkustavat postimiehet. Ahvenanmaalla ja Turun saaristossa postitalonpoikajärjestelmää käytettiin vuoteen 1910 saakka. Siellä sekä Eckerön ja Grisslehamnin välillä vesitse tapahtuvasta postin kuljetuksesta huolehtivat postitilallisten muodostamat 5–6-miehiset ruodut. Ne kuljettivat omilla postijahdeillaan postin ohella myös matkustajia. Eckerö–Grisslehamn- linjalla postia kuljettivat höyrylaivat jo 1870-luvulla, kun laivat alkoivat kulkea säännöllisesti myös talvella. ==Lähteet== * Iso tietosanakirja, Otava 1936, hakusanat postiruotu ja postitila * Uusi tietosanakirja, Tietosanakirja oy 1964 Luokka:Postiliikenne Luokka:Suomen asutus- ja yhteiskuntahistoria
Anssi Pellikka

Anssi Pellikka (s. 22. maaliskuuta 1975 Kuopio) on suomalainen entinen jalkapalloilija. Nykyisin hän toimii Kuopion Palloseuran junioripäällikkönä. Pellikka pelasi urallaan 72 liigaottelua Kuopion Palloseurassa ja Tampereen Pallo-Veikoissa vuosina 1991–1992, 1994–1995 ja 1999. Pellikka valittiin vuonna 1990 lupaavimmaksi poikapelaajaksi Suomessa ja hän on pelannut useita otteluita Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1975 syntyneet Luokka:Elävät henkilöt
Leppälahti (Liperi)

Leppälahti on kylä Liperissä. Se sijaitsee Liperin ja Heinäveden välisen seututien 476 varrella. Lähin rautatieasema on Vihtarissa. Kylä on Oriveden rannalla. Kylässä on Liperin Höyläämö, jonka tuotannosta suurin osa menee vientiinMaaseudun Tulevaisuus 21.11.2007. Koulu lopetettiin 2002. 1970-luvulla kylällä oli kolme kauppaa ja pankki. Maamiesseurantalo toimii kylätalona ja voimistelu- ja urheiluseura Leppälahden Uskalluksen toimitilana. Uskalluksen tunnetuin urheilija on ollut keskimatkojen juoksija Pirjo Vihonen (nyk. Ståhlberg). Leppälahden Erämiehillä on hirvihalli. ==Lähteet== Luokka:Liperin kylät
Hubert Weise

Hubert Weise (22. joulukuuta 1884 Erfurt, Saksa – 1. helmikuuta 1950 Bad Kohlgrub, Länsi-Saksa) oli Saksan ilmavoimien Luftwaffen kenraalieversti toisen maailmansodan aikana. Weise liittyi kadetiksi Saksan armeijan tykistöön 1904. Ensimmäisen maailmansodan alussa Weise palveli patterinkomentajana, kunnes haavoittui vaikeasti vain kuukauden jälkeen sodan alkamisesta. Hän pääsi sotasairaalasta tammikuussa 1915 ja toimi sodan lopun aikana vaihtelevissa tehtävissä kuten tykistörykmentin adjutanttina, esikuntaupseerina sekä tiedustelu-upseerina. Sodan jälkeen Weise jäi kenttätykistöön, kunnes lokakuussa 1934 hänestä tuli valtakunnan sotaministeriön ilmatorjuntatykistön ja ilmapuolustuksen tarkastaja. Huhtikuussa 1935 hänet siirrettiin Luftwaffeen. Toisen maailmansodan aikana Weise toimi Saksan alueen ilmapuolustustehtävissä Luftwaffessa ja valtakunnan ilmailuministeriössä. Liittoutuneet vangitsivat hänet 16. toukokuuta 1945 ja hän vietti seuraavat kaksi vuotta sotavankileirillä päästen vapaaksi heinäkuussa 1947. Luokka:Saksalaiset kenraalit Luokka:Vuonna 1884 syntyneet Luokka:Vuonna 1950 kuolleet
Leppälahti

Leppälahti voi tarkoittaa seuraavia: ;paikkoja: * Leppälahti, kylä ja kaupunginosa Jyväskylässä. * Leppälahti, kylä ja valtakunnallisesti merkittävä rakennettu kulttuuriympäristö Kuopiossa * Leppälahti, kylä Kurussa Ylöjärvellä * Leppälahti, kylä Liperissä * Leppälahti, kylä Reisjärvellä. ;henkilöitä: * Jussi Leppälahti (s. 1986), suomalainen jalkapalloilija ja valmentaja * Merja Leppälahti (s. 1956), suomalainen folkloristi, tietokirjailija ja kriitikko.
Frank Pagelsdorf

Frank Pagelsdorf (s. 5. helmikuuta 1958) on saksalainen jalkapallovalmentaja ja entinen keskikenttäpelaaja. ==Ura pelaajana== Pagelsdorf aloitti ammattilaisuransa Hannover 96:ssa 1976. Hän edusti seuraa kaksi kautta siirtyen 1978 DSC Arminia Bielefeldiin. Hän pelasi Arminiassa Otto Rehhagelin, Horst Köppelin ja Karl-Heinz Feldkampin alaisuudessa kaikkiaan 128 Bundesliigaottelua kuuden Arminiassa viettämänsä kauden aikana. Arminia- legendojen joukkoon kuuluva Pagelsdorf jätti seuran 1984 ja siirtyi Borussia Dortmundiin. Dortmundissa Pagelsdorf pelasi neljä ja puoli kautta ja edusti seuraa 102 liigaottelussa. Tammikuussa 1989 hän palasi takaisin Hannover 96:een, jossa lopetti uransa samana vuonna. ==Ura valmentajana== Peliuransa jälkeen Pagelsdorf on toiminut valmentajana. Hän aloitti uransa 1991 Hannover 96:n II-joukkueen päävalmentajana. Kesällä 1992 hän siirtyi 1. FC Union Berlinin päävalmentajaksi. Hän valmensi seuraa kaksi kautta ja juhli 1994 Saksan amatöörimestaruutta ja seuran nousua Regionalligaan. Menestyskauden jälkeen Pagelsdorf jätti seuran siirtyen 2. Bundesliigassa pelanneen FC Hansa Rostockin päävalmentajaksi. Hänen johdollaan Hansa nousi kauden 1994/95 päätteeksi komeasti Bundesliigaan, jossa kausi 1995/96 toi komean kuudennen sijan, mikä on kauden 1997/98 ohella seurahistorian paras saavutus Bundesliigassa. Kesällä 1997 Pagelsdorf jätti Hansan ja siirtyi Hamburger SV:n peräsimeen. Pagelsdorfin johdolla HSV otti askelia kohti Bundesliigan kärkeä ja kaudella 1999/00 se murtautui kärkikolmikkoon. Kausi 2000/01 jäi tuloksellisesti huomattavasti vaatimattomammaksi ja HSV putosi Bundesliigassa sijalle 13. Pagelsdorf sai lopulta potkut syyskuussa 2001 kehnosti alkaneen kauden vuoksi. HSV-potkujen ja muhkeiden korvausten jälkeen Pagelsdorf piti taukoa valmennuksesta pari vuotta siirtyen kesällä 2003 VfL Osnabrückin päävalmentajaksi. Pagelsdorf ei kuitenkaan onnistunut säilyttämään seuraa 2. Bundesliigassa ja hän sai jättää tehtävänsä kesällä 2004. Syyskuussa hän siirtyi Arabiemiraatteihin Al-Nasr Dubain päävalmentajaksi. Pagelsdorf viihtyi Dubaissa kauden loppuun palaten elokuussa 2005 FC Hansa Rostockin päävalmentajaksi. Pagelsdorfin johdolla Hansa palasi kauden 2006/07 päätteeksi takaisin Bundesliigaan, jossa meno osoittautui kuitenkin liian kovaksi ja kauden 2007/08 Hansa putosi takaisin 2. Bundesliigaan. Pagelsdorf sai kuitenkin jatkaa tehtävistään, kunnes kehno alkukausi kostautui ja hän sai marraskuussa 2008 potkut tehtävistään. Hansa Rostock entlässt Pagelsdorf Pagelsdorf palasi varsin pian Hansa-potkujensa jälkeen valmennustehtäviin siirryttyään tammikuussa 2009 Al-Nasr Dubain päävalmentajaksi. Pagelsdorf wieder im Geschäft Hän sai potkut helmikuussa 2010. Frank Pagelsdorf nicht mehr Trainer in Dubai ===Meriitit valmentajana=== * 2.Bundesliiga: 1995 **Hopeaa: 2007 * Saksan amatöörimestaruus: 1994 ==Lähteet== Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1958 syntyneet Luokka:Elävät henkilöt
Skopin

Skopin () on kaupunki Rjazanin alueella Venäjällä. Se sijaitsee Okan vesistöön kuuluvan Verda-joen rannalla 168 kilometriä Rjazanista etelään. Kaupunki on Skopinin piirin keskus. Sen kautta kulkee Uzlovajan ja Rjažskin välinen rautatie (Skopinin asema). Asukkaita on 31 700 henkeä (vuonna 2007). Skopinin paikalla on mahdollisesti sijainnut muinainen Verdejevin kaupunki. 1100-luvulta lähtien tunnetaan Liharevski Gorodištše -niminen linnoitus, joka myöhemmin suojasi Moskovan ruhtinaskunnan kaakkoisrajaa. Skopinin kaupunki on perustettu vuonna 1663. Vuonna 1778 siitä tuli Rjazanin lääniin kuuluneen kihlakunnan keskus. 1800-luvulla se oli yksi läänin huomattavimpia maaseutukaupunkeja. 1800-luvun lopulla rakennettiin rautatie ja seudulla ryhdyttiin kaivamaan ruskohiiltä. Paikallista savea käytettiin keramiikan tuotantoon. Toisessa maailmansodassa Skopin oli saksalaisten miehittämä marras-joulukuussa 1941. Nykyään Skopinissa on mm. koneenrakennus-, lasi-, keramiikka- ja tekstiiliteollisuutta. Kaupungissa toimii vuonna 1987 perustettu kotiseutumuseo. Keskustassa on säilynyt vuonna 1818 rakennettu Pyhän Georgioksen kirkko. == Ystävyyskaupungit == * Stolin, Valko-Venäjä (2014) ==Lähteet== * ==Aiheesta muualla== * Skopinin kaupungille omistettu sivusto * Skopinin piirin sivusto Luokka:Rjazanin alueen kaupungit
Rjažsk

Rjažsk () on kaupunki Rjazanin alueella Venäjällä. Se sijaitsee Kupta-joen rannalla 117 kilometriä Rjazanista etelään. Kaupunki on Rjažskin piirin keskus. Siellä risteytyvät Rjazaniin, Tulaan, Penzaan ja Mitšurinskiin johtavat rautatiet. Asukkaita on 21 700 henkeä (vuonna 2010). Kaupunki mainitaan ensimmäisen kerran vuonna 1502 nimellä Rjassk. Siellä sijaitsi Okan ja Donin välistä kannasta valvonut linnoitus. 1500–1600-luvulla se suojeli Venäjän etelärajaa Krimin ja Nogain tataarien hyökkäyksiltä. Vuonna 1778 Rjažskista tuli Rjazanin lääniin kuuluneen kihlakunnan keskus. 1800-luvun lopussa siitä muodostui tärkeä rautateiden risteysasema. Nykyään kaupungissa on lähinnä elintarviketeollisuutta. ==Lähteet== * ==Aiheesta muualla== * Rjažskin piirin sivusto Luokka:Rjazanin alueen kaupungit
Teknisten tieteiden tiedekunta

Teknisten tieteiden tiedekunta oli yksi Tampereen teknillisen yliopiston tiedekunnista. Siihen kuului viisi laitosta. Tiedekunta koulutti tekniikan kandidaatteja, diplomi-insinöörejä, tekniikan lisensiaatteja ja tekniikan tohtoreita kolmessa koulutusohjelmassa sekä kahdessa kansainvälisessä maisteriohjelmassa. Tiedekunnan koulutusohjelmat olivat automaatio-, kone- ja materiaalitekniikka. Tiedekunnan tehtävänä oli kehittää tiedekunnan laitosten toimintaedellytyksiä sekä koordinoida laitosten antamaa opetusta ja tutkimusta. Vuoden 2019 alussa tapahtuneen yhdistymisen jälkeen tiedekunnan toimiala on sisältynyt uuden Tampereen yliopiston tekniikan ja luonnontieteiden tiedekuntaan. ==Aiheesta muualla== *Tampereen teknillinen yliopisto *Automaatio-, kone- ja materiaalitekniikan tiedekunta Luokka:Tampereen teknillinen yliopisto
Miguel D’Escoto

Miguel d’Escoto Brockmann (5. helmikuuta 1933 – 8. kesäkuuta 2017) oli nicaragualainen katolinen pappi, poliitikko ja diplomaatti. Hän oli YK:n 63. yleiskokouksen puheenjohtaja 2008–2009. Hän oli sandinistihallituksen ulkoministeri 1979–1990. D'Escoto syntyi Los Angelesissa mutta vietti lapsuutensa Nicaraguassa ja palasi Yhdysvaltoihin 1947 opiskelemaan. Hän meni Maryknollin seminaariin New Yorkissa 1953 ja hänet vihittiin papiksi 1961. Vuonna 1962 hän sai journalistiikan arvosanan Columbia Universitylta. D'Escoto matkusteli paljon. 1960-luvulla hän avusti Chilessä Santiagon slummien asukkaita. Managuan joulukuun 1972 maanjäristyksen jälkeen hän avusti tuhon uhreja. Hän oli perustamassa ns. kahdentoista ryhmää (Grupo de los Doce), jonka jäsenet tukivat FSLN:ää sen taistelussa Nicaraguan Anastasio Somozaa vastaan. Pian Somozan syrjäytyksen jälkeen hänet nimitettiin maan ulkoministeriksi. Hän oli mukana Contadora- ja Esquipulas-rauhanprosesseissa. Hän ajoi myös hallituksen päätöstä haastaa Yhdysvallat kansainväliseen oikeuteen puolisotilaallisten joukkojen tukemisesta maataan vastaan, mikä päättyi Yhdysvaltain tappioksi. D'Escoto oli myös vuodesta 2007 presidentti Daniel Ortegan vanhempi neuvonantaja ulkopolitiikassa, ministerin arvolla. Yleiskokouksen puheenjohtajana hän oli kansainvälisen talouskriisin vuoksi perustamassa ryhmää käymään läpi kansainvälistä finanssijärjestelmää. Ryhmän johtoon tuli nobelisti Joseph Stiglitz.http://www.un.org/ga/news/news.asp?NewsID=28643 Hän arvosteli Israelin hyökkäystä Gazaan vuodenvaihteessa 2008–2009 "hirviömäiseksi", sekä turvallisuusneuvostoa, koska se ei kyennyt päättämään toimista sen suhteen.http://www.theage.com.au/world/gaza-attack-a-monstrosity-un- chief-20090104-79u2.html ==Lähteet== * H.E. Father Miguel d’Escoto Brockmann, M.M. === Viitteet === Luokka:Diplomaatit Luokka:Nicaragualaiset poliitikot Luokka:Nicaragualaiset papit Luokka:Vuonna 1933 syntyneet Luokka:Vuonna 2017 kuolleet
Hotchkiss H-39

Hotchkiss H-39 on ranskalainen, ennen toista maailmansotaa kehitetty kevyt panssarivaunutyyppi. H-39 perustuu saman tehtaan H-35-malliin, josta se poikkeaa mm. suuremman ja tehokkaamman moottorinsa ja selvästi parempien ajo- ominaisuuksiensa puolesta. == Taustaa == Ratsuväen vaadittua suurempaan nopeuteen kykenevää vaunutyyppiä päätettiin edeltäneen H-35 tyypin 78 hevosvoiman moottori korvata 120 hevosvoiman moottorilla. Samalla runkoa laajennettiin ja korotettiin moottorin vaatiman tilantarpeen vuoksi. Telakoneisto ja jousitus uusittiin, mikä nosti painon 12,1 tonniin. Uudistettu tyyppi oli nopeampi ja siitä huolimatta helpompi ajaa. == Käyttö Ranskan ulkopuolella == Saksan lyötyä Ranskan v. 1940 Hotchkiss-vaunuja jäi runsaasti saksalaisten sotasaaliiksi. Saksalaiset käyttivät näitä vaunuja nimellä Panzerkampfwagen 38H 735(f) mm. Suomessa jatkosodan aikana taistelleen 211. panssaripataljoonan kalustona. ==Lähteet== Luokka:Ranskalaiset toisen maailmansodan panssarivaunut Luokka:Ranskalaiset kevyet panssarivaunut
Kadom

Kadom () on kaupunkimainen taajama Rjazanin alueella Venäjällä. Se sijaitsee Okan sivujoen Mokšan rannalla 245 kilometriä Rjazanista itään. Taajama on Kadomin piirin keskus. Asukkaita on 5 900 henkeä (vuonna 2006). Kadom mainitaan ensimmäisen kerran vuonna 1209. 1400-luvulla Mokšan tulvat pakottivat asukkaat siirtymään uudelle paikalle, jonne rakennettiin linnoitus. 1400-luvun puolivälistä 1600-luvun lopulle saakka Kadom kuului Qasimin kaanikuntaan. Vuonna 1779 siitä tuli Tambovin lääniin kuulunut kihlakuntakaupunki, joka vuonna 1787 kuitenkin menetti hallinnolliset tehtävänsä. Vuonna 1926 Kadom alennettiin kyläksi ja vuonna 1958 siitä tuli kaupunkimainen taajama. Nykyään paikkakunnalla on mm. puunjalostuslaitos, meijeri ja ompelimo. ==Aiheesta muualla== * Kadomille omistettu sivusto Luokka:Rjazanin alueen kaupunkimaiset taajamat
Ahonkylä (Liperi)

Ahonkylä on kylä Liperissä. Se sijaitsee valtatie 9:n tuntumassa lähellä Viinijärven taajamaa. Joensuuhun on matkaa noin 38 kilometriä, Kuopioon 100 kilometriä ja Viinijärvelle noin 8 kilometriä. Kylän kautta kulkee Siilinjärvi–Viinijärvi-rata, jolla on tavaraliikennettä. Ahonkylässä on lintutorni Ristonkankaantien varrella. Luokka: Liperin kylät
Mihailov

Mihailov () on kaupunki Rjazanin alueella Venäjällä. Se sijaitsee Okan sivujoen Pronjan rannalla 68 kilometriä Rjazanista lounaaseen. Kaupunki on Mihailovin piirin keskus. Sen kautta kulkee Moskovan ja Mitšurinskin välinen rautatie (Mihailovin asema). Asukkaita on 13 000 henkeä (vuonna 2005). Kaupungin on ilmeisesti perustanut vuonna 1137 ruhtinas Rjurik Rostislavitš, joka nimesi sen poikansa Mihailin mukaan. Uudelleen kaupunki perustettiin vuonna 1551, jolloin sinne rakennettiin Moskovan Venäjää tataareilta suojannut linnoitus. Puolalaiset piirittivät sitä vuonna 1618. Vuonna 1778 Mihailovista tuli Rjazanin lääniin kuuluneen kihlakunnan keskus. Toisessa maailmansodassa se oli lyhyen aikaa saksalaisten miehittämä. Nähtävyyksiä ovat 1700-luvun alun hallintorakennus ja asuintalot, 1700-luvulla rakennettu Kristuksen syntymän kirkko ja jugendtyylinen kihlakunnan zemstvon rakennus vuodelta 1912. ==Lähteet== * Luokka:Rjazanin alueen kaupungit
Glima

Glima () on vanha pitkäperinteinen islantilainen painimuoto. Varmuudella sen tiedetään olevan peräisin ainakin 1100-luvulta, mutta Eddan tarujen pohjalta pidetään varsin varteenotettavana mahdollisuutena että harjoittelumenetelmä on hyvinkin paljon vanhempia peruja. Painijoilla on erityinen glima-vyö, josta kiertyy lenkit reisien ympäri. Varuste vastaa entisajan löysiä vaatteita, joista oli helppo saada ote. *
RazakSAT

RazakSAT on Malesian avaruusjärjestön kehittämä kaukokartoitussatelliitti, joka laukaistiin 14. heinäkuuta 2009 yhdysvaltalaisella Falcon 1-kantoraketilla Kwajalein atollilta. ==Taustaa== RazakSATin edeltäjä oli Malesian ensimmäinen kaukokartoitussatelliitti TiungSAT-1, joka laukaistiin 26. syyskuuta 2000 Dnepr-raketilla Baikonurista. Satelliittihankkeen alkuperäinen nimi oli MACSAT. Se sai pääministeri Mahathir Mohamadilta uuden nimen, joka kunnioittaa itsenäisen Malesian toista pääministeriä Tun Abdul Razakia. RazakSAT kuljettaa elektro-optisia mittalaitteita, kuten "Medium- sized Aperture Camera" eli MAC-kamera. Siinä on yksi pankromaattinen kameraelementti ja viisi multispektraalista. Mittalaite painaa 50 kg ja koko satelliitti 180 kg. Satelliitti lentää likmain ekvaatoriaalisella matalalla NEqO () kiertoradalla. == Tekniset tiedot == Alijärjestelmä Tekniset tiedot Ratakorkeus 685 km Inklinaatio 9° Hyötykuorma (MAC) GSD: 2,5 m (PAN), 5 m (MS) Kaistanleveys : 20 km @ 685 km Asennonsäätö Suuntaustarkkuus: < 0,2° (2 s) Sähköntuotanto GaAs/Ge aurinkokenno NiCd-akut (18 Ahr) Peak Power Tracking (PPT) & vakiovirta Teho: Hyötykuorman tietojenkäsittely 32 Gbit mikropiirimuistia 30 Mbit/s X-kaistalla lähetys maahan Rakenne Ø1200 x 1200 mm kuusikulmio Massa: 187,6 kg Toiminta-aika > 3 vuotta ==Lähteet== ==Aiheesta muualla== *Astronautic Technology (M) Sdn Bhd, Satelliitin laukaisija *Razaksat.com *RazakSATin kuvaus Luokka:Kaukokartoitussatelliitit Luokka:Vuoden 2009 avaruustoiminta
Kairamo

Kairamo on suomalainen sukunimi, joka on muun muassa seuraavilla henkilöillä: * Aimo Kairamo (1941–2004), Suomen Sosialidemokraatti -lehden päätoimittaja * Alfred Oswald Kairamo (vuoteen 1906 Kihlman, 1858–1938), kasvitieteilijä, poliitikko ja teollisuusmies, Alfred Kihlmanin poika * Aulis O. Kairamo, (vuoteen 1906 Kihlman, 1905–1991), vuorineuvos, Alfred Oswald Kairamon poika * Erkki Kairamo (1936–1994), arkkitehti, Aulis O. Kairamon poika * Kari Kairamo (1932–1988), vuorineuvos, Nokian pääjohtaja, Aulis O. Kairamon poika * Maija Kairamo (o.s. Santaholma, 1935–2023), arkkitehti, Erkki Kairamon puoliso 1956–1973 * Päivi Kairamo (s. 1964), diplomaatti, Aimo Kairamon tytär. == Katso myös == * Kihlman
Kulikovon taistelu

Kulikovon taistelu () oli venäläisten ja Kultaisen ordan joukkojen välillä Kulikovon niityllä 8. syyskuuta 1380 käyty taistelu, joka päättyi venäläisten voittoon. Keskiaikaisen venäläistelun merkitykset luotiin jälkikäteen Itä- Suomen yliopisto 1370-luvulla voimistunut Moskovan suuriruhtinaskunta ryhtyi johtamaan venäläisten taistelua mongolivalloittajia vastaan. Kultaisen ordan johtoon kohonnut kenraali Mamai päätti palauttaa sen vallan Venäjällä. Hän kokosi noin 100 000–150 000 miehen sotajoukon, johon mongolien ja tataarien lisäksi kuului myös tšerkessejä, osseetteja, armenialaisia, Volgan seudun kansoja sekä Krimin genovalaisia palkkasotureita. Mamain liittolaisena toimi Liettuan suuriruhtinas Jagello. Kuultuaan ordan joukkojen liikkeistä kesäkuun lopussa Moskovan suuriruhtinas Dmitri Ivanovitš Donskoi ryhtyi keräämään venäläisiä sotajoukkoja Moskovassa ja Kolomnassa. 100 000–150 000 miehen armeijaan kuului moskovalaisia ja Moskovan ylivallan tunnustaneiden ruhtinaskuntien sotilaita. Novgorodin, Tverin, Nižni Novgorodin, Rjazanin ja Smolenskin joukot eivät osallistuneet sotaretkeen. Venäläiset kohtasivat kenraali Mamain joukot Donin yläjuoksulla Kulikovon niityllä. Perimätiedon mukaan taistelu alkoi venäläisten ja tataarien sankareiden Aleksandr Peresvetin ja Tšelubein kaksintaistelulla, jossa molemmat saivat surmansa. Varsinaisessa taistelussa venäläiset tuhosivat Mamain joukot, joiden vetäytymistä he seurasivat 50 kilometrin matkan verran. Vaikka Kulikovon taistelu ei vielä vapauttanutkaan Venäjää mongolivallasta, se heikensi suuresti Kultaista ordaa ja nopeutti sen hajoamista. Taistelun seurauksena Moskovan suuriruhtinaiden asema Venäjällä voimistui huomattavasti. ==Lähteet== == Aiheesta muualla == Luokka:1380 Luokka:Mongolivaltakunta Luokka:Venäjän taistelut Luokka:Keskiajan taistelut
Blücher

Blücher tarkoittaa seuraavia asioita ja henkilöitä: * Gebhard Leberecht von Blücher (1742–1819), preussilainen sotamarsalkka * Jakob Blücher (s. 1990), yhdysvaltalais-ruotsalainen jääpalloilija * Wipert von Blücher (1883–1963), natsi-Saksan lähettiläs Suomessa * Vasili Blücher (1890–1938), neuvostoliittolainen upseeri, Neuvostoliiton marsalkka * SMS Blücher, Saksan keisarikunnan laivaston panssariristeilijä * Blücher, Kriegsmarinen Admiral Hipper -luokan raskas risteilijä * Operaatio Blücher, sotilasoperaatioita ** Operaatio Blücher-Yorck * Blücher-yhtiö
Päivi Kairamo

Päivi Kairamo (aiemmin myös Kairamo-Hella, s. 10. huhtikuuta 1964) on suomalainen diplomaatti ja virkamies. Hän on työskennellyt Genevessä Suomen YK:n pysyvän edustuston päällikkönä 1. heinäkuuta 2012 alkaen. Kairamo aloitti Suomen suurlähettiläänä Turkissa 1. syyskuuta 2016. Kairamo on koulutukseltaan oikeustieteen kandidaatti. Hän valmistui Helsingin yliopistosta vuonna 1990 ja aloitti uransa työministeriössä vuonna 1991. Kairamo työskenteli ministeriössä hallitussihteerinä vuoteen 1995. Ulkoasiainministeriössä Kairamo työskenteli kaupallisena neuvoksena 1995–1997 ja 1998 sekä eduskunnassa sosiaali- ja terveysvaliokunnan valiokuntaneuvoksena 1997. Vuosina 1998–2000 Kairamo toimi erityisasiantuntijana Suomen pysyvässä EU-edustustossa. Hän työskenteli Euroopan komission virkamiehenä 2000–2005. Kairamo oli tasavallan presidentin ulkopoliittinen neuvonantaja 2005–2009 ja tasavallan presidentin kanslian kansliapäällikkö 2009–2012. Puoluekannaltaan Kairamo on sosialidemokraatti. Kairamon isä oli Suomen Sosialidemokraatti -lehden entinen päätoimittaja Aimo Kairamo. == Lähteet == Luokka:Suomalaiset virkamiehet Luokka:Suomen suurlähettiläät Luokka:Suomalaiset juristit Luokka:Vuonna 1964 syntyneet Luokka:Elävät henkilöt Luokka:Tasavallan presidentin kanslian kansliapäälliköt
Uinnin Kalevan Malja

Uinnin Kalevan Malja jaetaan vuosittain uinnin pitkän radan Suomen- mestaruuskilpailujen parhaalle seuralle. Vakuutusyhtiö Kaleva lahjoitti maljan Suomen Uimaliitolle vuonna 1927. Malja on kiertävä palkinto, mutta voittajaseura saa siitä omakseen pienoismallin. == Kalevan Maljan voittaneet uimaseurat == Vuosi Seura 1927 Helsingin Uimarit 1928 Helsingin Uimarit 1929 Helsingin Uimarit 1930 Helsingin Uimarit 1931 Helsingin Uimarit 1932 Helsingin Uimarit 1933 Helsingin Uimarit 1934 Helsingin Uimarit 1935 Helsingin Uimarit 1936 Helsingin Uimarit 1937 Helsingin Uimarit 1938 Helsingin Uimarit 1939 Helsingin Uimarit 1940 ei kilpailtu 1941 ei kilpailtu 1942 ei kilpailtu 1943 Helsingin Uimarit 1944 Helsingin Uimarit 1945 Helsingin Uimarit 1946 Helsingin Uimarit 1947 Helsingin Uimarit 1948 Helsingin Uimarit 1949 Helsingin Uimarit 1950 Helsingin Uimarit 1951 Helsingin Uimarit 1952 Helsingin Uimarit 1953 Helsingin Uimarit 1954 Helsingin Uimarit 1955 Helsingin Uimarit 1956 Helsingin Uimarit 1957 Helsingfors Simsällskap 1958 Helsingfors Simsällskap 1959 Helsingfors Simsällskap 1960 Vetehiset 1961 Vetehiset 1962 Helsingin Työväen Uimarit 1963 Helsingin Työväen Uimarit 1964 Vetehiset 1965 Helsingin Työväen Uimarit 1966 Helsingin Työväen Uimarit 1967 Vetehiset 1968 Vetehiset 1969 Vetehiset 1970 Oulun Uimaseura 1971 Oulun Uimaseura 1972 Helsingfors Simsällskap 1973 Oulun Uimaseura 1974 Vetehiset 1975 Tampereen Uimaseura 1976 Tampereen Uimaseura 1977 Tampereen Uimaseura 1978 Tampereen Uimaseura 1979 Tampereen Uimaseura 1980 Oulun Lohet 1981 Oulun Uimaseura 1982 Oulun Uimaseura 1983 Oulun Uimaseura 1984 Oulun Uimaseura 1985 Laaksolahden Viri 1986 Laaksolahden Viri 1987 Laaksolahden Viri 1988 Laaksolahden Viri 1989 Laaksolahden Viri 1990 Uintiklubi ÅSK 1991 Laaksolahden Viri 1992 Laaksolahden Viri 1993 Nummelan Kisaajat 1994 Oulun Uimaseura 1995 Oulun Uimaseura 1996 Simmis United 1997 Tapiolan Uimarit 1998 Tapiolan Uimarit 1999 Oulun Uimaseura 2000 SIMMIS United 2001 Swimming Jyväskylä 2002 Swimming Jyväskylä 2003 Raision Urheilijat 2004 Helsingfors Simsällskap 2005 Helsingfors Simsällskap 2006 Tampereen Uimaseura 2007 Helsingfors Simsällskap 2008 Helsingfors Simsällskap 2009 Helsingfors Simsällskap 2010 Cetus 2011 Cetus 2012 Cetus 2013 Cetus 2014 Cetus 2015 Cetus 2016 Cetus 2017 Helsingfors Simsällskap 2018 Helsingfors Simsällskap 2019 Helsingfors Simsällskap 2020 ei kilpailtu 2021 Helsingfors Simsällskap 2022 Cetus 2023 Cetus 2024 Helsingfors Simsällskap == Aiheesta muualla == * Suomen Uimaliitto Luokka:Uinnin Suomen- mestaruuskilpailut
Juri Fedkin

Juri Fedkin (s. 6. lokakuuta 1960) on venäläinen kivääriampuja ja olympiavoittaja. Fedkin voitti olympialaisissa kultaa 10 m ilmakiväärissä Barcelonassa 1992 Yhdistyneen joukkueen riveissä. MM-kilpailuissa hän on saavuttanut Neuvostoliiton ja Venäjän joukkueissa kolme hopeaa ja kaksi pronssia. ==Lähteet== * * * Luokka:Venäläiset ampujat Luokka:Neuvostoliittolaiset ampujat Luokka:Venäläiset olympiavoittajat Luokka:Vuonna 1960 syntyneet Luokka:Elävät henkilöt
Mielen objekti

Mielen objekti on olio, joka on olemassa vain mielikuvituksessa, ja jota sen vuoksi voidaan todellisessa maailmassa käsitellä vain mallintamalla tai representaationa. Se voi olla esimerkiksi matemaattinen eli abstrakti olio, fiktiivinen, filosofinen tai uskonnollinen olio. Luokka:Filosofian termit Luokka:Kognitio Luokka:Kognitiivinen neurotiede Luokka:Mielenfilosofia
American Soldier

American Soldier on yhdysvaltalaisen Queensrÿche-yhtyeen 31. maaliskuuta 2009 ilmestynyt konseptialbumi, joka kertoo sodasta sotilaan näkökulmasta ja sodan henkisistä ja fyysisistä vaikutuksista. Kappale ”If I Were King” julkaistiin digisinglenä 3. maaliskuuta 2009. == Teema == Queensrÿchen sanoittaja ja laulaja Geoff Tate on omien sanojensa mukaan ollut aina sotaa ja tappamista vastaan, mutta käytyään aiheesta ensimmäisen kunnollisen keskustelun Korean ja Vietnamin sotiin osallistuneen isänsä kanssa, hän lumoutui kuulemastaan. Seuraavan kahden vuoden aikana Tate haastatteli Yhdysvaltain sotilaallisiin konflikteihin toisesta maailmansodasta Irakin sotaan osallistuneita yhdysvaltalaisia veteraaneja, ja sanoitti lopulta albumin näihin tarinoihin pohjautuen. American Soldierin kappaleet kuvaavat muun muassa tunnelmaa taistelukentällä (”Middle of Hell”), uhrauksia (”The Killer”), menetystä (”If I Were King”), koti-ikävää (”Remember Me”) ja sopeutumista yhteiskuntaan sodan jälkeen (”Man Down!”). Kappaleessa ”Unafraid” säkeistöt esittää kaksi sotaveteraania, ja otteita Taten nauhoittamista haastatteluista kuullaan musiikin lomassa läpi albumin. ”Home Again” on duetto Taten ja tämän tyttären välillä. == Kiertue == Yhtye esitti albumin musiikkia livenä ensimmäistä kertaa 16. huhtikuuta 2009 Seattlen Snoqualmie Casinossa, mistä alkoi samalla kevään kestänyt Yhdysvaltain-kiertue. Konsertit koostuvat kolmesta osasta, joista yksi keskittyy uuteen albumiin ja kaksi muuta albumeihin Rage for Order (1986) ja Empire (1990). == Kappaleet == # # # # # # # # # # # # Laulaja Geoff Taten ohella albumin kirjoittamisesta vastasivat Operation: Mindcrime II -albumin tapaan pääosin yhtyeen varsinaisen ydinnelikon ulkopuoliset tahot. Tuottaja Jason Slater sävelsi kahdeksan kappaletta ja tuottaja Kelly Gray neljä, joista kahdessa oli mukana myös kitaristi Damon Johnson ja Queensrÿchen rumpali Scott Rockenfield. Grayllä, Johnsonilla ja Rockenfieldillä on yhteinen Slave to the System -sivuprojekti, ja Gray kuului myös Queensrÿcheen Q2K-albumin (1999) aikaan. == Kokoonpano == * Eddie Jackson – basso * Scott Rockenfield – rummut * Geoff Tate – laulu * Michael Wilton – kitara Albumilla vierailevat Taten tytär Emily Tate (kappaleessa ”Home Again”) sekä sotaveteraanit Chris Devine ja Sean Lenahan (kappaleessa ”Unafraid”). == Arvostelut == * About.com: About.com: Album review * Allmusic: Allmusic review * Consequence of Sound: Consequence of Sound * Imperiumi: 3/10QUEENSRŸCHE - American Soldier Viitattu 23.11.2022. * Soundi: QUEENSRŸCHE: American Soldier Viitattu 23.11.2022. == Lähteet == == Aiheesta muualla == * American Soldier Queensrÿchen sivustolla * American Soldier Rhinon sivustolla * * Luokka:Konseptialbumit Luokka:Queensrÿchen albumit Luokka:Vuoden 2009 albumit
Eyes Set to Kill

Eyes Set to Kill on yhdysvaltalainen post-hardcore-yhtye, joka on perustettu vuonna 2004 Tempessa, Arizonassa. ==Historia== Yhtyeen perustivat siskokset Alexia (kitara ja laulu) ja Anissa Rodriguez (basso) vuonna 2004, jonka jälkeen yhtyeeseen tulivat mukaan screamo ja syntetisaattoria soittava Brandon Anderson, toinen kitaristi Greg Kerwin ja rumpali Caleb Clifton. Yhtyeen ensimmäistä EP:tä "When Silence is Broken The Night Is Torn" on myyty yli 11 000 kopiota. Eyes Set to Kill nousi julkisuuteen perustamisensa jälkeen internetmainostamisen myötä. Se oli muun muassa 10 kuukauden ajan MySpace- sivuston suosituimpia yhtyeitä, joilla ei ole levytyssopimusta. == Diskografia == === Studioalbumit === * * * * * * === EP:t === * === DVD:t === * === Singlet === * ”Darling” (2006) * ”Liar In The Glass” (2006) * ”Beauty Through Broken Glass” (2007) * ”Reach” (2008) * ”Darling” (2008) * ”All You Ever Knew” (2010) * ”Broken Frames” (2010) ==Lähteet== * Luokka:Yhdysvaltalaiset punkyhtyeet
Legalismi (kiinalainen filosofia)

Legalismi () oli yksi neljästä kiinalaisen filosofian tärkeimmästä koulukunnasta Kiinan Kevättä ja syksyä ja Taistelevat läänitysvaltiot -kausilla. Tämä kausi, noin vuosina 770–221 eaa., oli Kiinassa suuren kulttuurisen ja intellektuaalisen kehityksen aikaa, ja siksi sitä kutsutaan nimellä Sata koulukuntaa. == Historia == Legalismin perustajana on usein nähty kungfutselainen filosofi Xunzi, koska hänen oppilaistaan Han Fei ja Li Si olivat kummatkin legalisteja. Li Sin johdolla legalismista tuli Qin-dynastian valtiofilosofia. Jotkut tutkijat ovat pitäneet hänen legalismiaan varhaisimpana tunnettuna totalitarismin muotona. == Oikeusfilosofia == Legalismi oli luonteeltaan käytännöllistä poliittista filosofiaa ja oikeusfilosofiaa, eikä se esittänyt teoreettisia kysymyksiä luonnosta tai elämän tarkoituksesta. Kiinalaisessa kontekstissa legalismi tarkoittaa näin filosofiaa, joka kannattaa lain valtaa. Näin sen merkitys eroaa termin ”legalismi” käytöstä länsimaisessa oikeusfilosofiassa. Koulukunnan merkittävin filosofi Han Fei katsoi, että hallitsijan tulee hallita alamaisiaan seuraavan kolmen periaatteen mukaisesti: # Fa (法 fǎ, ”laki” tai ”periaate”): Lain sääntöjen tulee olla selkeästi kirjoitettuja ja julkisia. Kaikki alamaiset ovat tasa-arvoisia lain edessä. Lakien tulee palkita niitä noudattavia ja rangaista niitä rikkovia. Näin taataan, että lain toimeenpano on järjestelmällistä ja ennustettavaa. Valtiota johtaa laki, ei hallitsija. Jos laki on täytännössä, jopa heikko hallitsija on vahva. # Shu (術 shù, ”menetelmä”, ”taktiikka” tai ”taito”): Hallitsijan tulee harjoittaa erityisiä taitoja tai ”salaisuuksia” pitääkseen huolen, etteivät muut kaappaa valtaa valtiossa. Erityisen tärkeää on, ettei kukaan pysty ymmärtämään hallitsijan motivaattoreita, jolloin kukaan ei voi tietää, millainen käyttäytyminen edesauttaisi uralla etenemistä; poikkeuksena fan ja lakien noudattaminen. # Shi (勢 shì, ”legitimiteetti”, ”voima” tai ”karisma”): Valta on hallitsijan asemassa, ei itse vallassa olevassa hallitsijassa. Siksi todellisen hallitsijan tulee hankkia legitimiteettinsä esimerkiksi voimansa tai karismansa avulla. == Lähteet == == Kirjallisuutta == * == Aiheesta muualla == * Chinese Legalism: Documentary Materials and Ancient Totalitarianism. * Legalistisia kirjoituksia. * The Book of Lord Shang. Luokka:Kiinalaisen filosofian koulukunnat
Katrina Lumikallio

Katrina Lumikallio (s. 1977) on suomalainen sukupuolentutkija ja ex-gay- liikkeiden kriitikko. Lumikallio opiskeli 2000-luvun puolivälissä Jyväskylän yliopistossa naistutkimusta ja erikoistui sen alueella queer-tutkimukseen. Hänet tunnetaan viileän kiihkottomasta tutkimusotteestaan.Uusi Tie: Muutosterapia vastatuulessa Lumikallio on hoitanut Yhteys-liikkeen sihteerin tehtäviä vuodesta 2008 lähtien ja hän kuuluu FinnQueer-verkkolehden toimituskuntaan. Tasavertaisuusaktivisti yht.tri Olli Stålströmin ohella Lumikalliosta on tullut Suomen nykyhetken tunnetuimpia ex-gay-liikkeiden tai ex-gay-ideologian (tunnetaan myös nimillä konversio- ja eheytysideologia) analysoijia. Eheyttäjät pyrkivät rakentamaan homoseksuaalisesti suuntautuneelle heteroseksuaalisen identiteetin. Lumikallio kritisoi tätä kristilliseltä pohjalta lähtevää eheytysideologiaa ja katsoo, että se sisältää aineksia sekä uskonnollisista että psykoanalyyttisesta argumentaatiosta.Rakkauden välittäjä vai moraalin vartija? Narratiivinen tutkimus Suomen evankelis-luterilaisen kirkon papeista perhe- ja seksuaalikysymysten äärellä. Maria Buchert, teologian väitöskirja 2010. TXT- tiedosto. Viitattu 3.4.2020. == Tuotantoa == * Jones, Stanton L. & Yarhouse, Mark A. Ex-Gays? A Longitudional Study of Religiously Mediated Change in Sexual Orientation Teologinen aikakauskirja 1/2008, 84-85. Kirja-arvostelu. * Kristillis-psykoanalyyttinen eheytysideologia: analyysi ei-uskonnollisista argumenteista 2007. Jyväskylän yliopisto. Pro gradu. * Raportti eheytysideologiasta . 2007. == Lähteet == ==Aiheesta muualla== * Yhteys-liike * FinnQueer Luokka:Suomalaiset sukupuolentutkijat Luokka:Ex-gay-liike Luokka:Vuonna 1977 syntyneet Luokka:Elävät henkilöt
BbPress

bbPress on ilmainen avoimen lähdekoodin keskustelupalstaohjelmisto. Sen käyttö vaatii palvelimelta PHP-tuen ja MySQL-palvelimen. Uudistunut ja vakaa 1.0-versio ilmestyi heinäkuussa 2009. Tuki bbPress-versioille, jotka ovat alle 1.0 loppui vuoden 2010 lopussa. bbPressin kehitys on paikoillaan ja vaarassa loppua. bbPress korvataan lähikuukausien aikana kokonaan WordPressiin asennettavalla lisäosalla. Näin tapahduttua bbPressin itse asennettavan version kehitys loppuu kokonaan. == bbPressin ominaisuuksia == * Tuottaa pääasiassa standardia XHTML-koodia * Laajennettavissa lisäosilla * Selkeä hallintapaneeli * Akismet-roskapostisuodatin * Tuki avainsanoille * Hakukoneystävällinen osoiterakenne (laitettavissa päälle hallinnasta) == Aiheesta muualla == * Virallinen sivusto Luokka:Vapaat ohjelmistot Luokka:Keskustelupalstojen ylläpito